S-2731/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. apríl 2023, á hendur E-kk-þgf Ó-kk-þgf G-kk-þgf, kt. [...], [...], [...], fyrir eftirtalin umferðar-, fíkniefna- og vopnalagabrot, með því að hafa:

1. Laugardaginn 16. apríl 2022, á heimili sínu að [...], haft í vörslum sínum í sölu- og dreifingarskyni 70,46 gaf amfetamíni, 65,45 gaf kókaíni, 0,51 gaf MDMA, 17 stykki af Oxy Contin, 22 stykki af elvanse, 7 stykki af rivotril og 6 stykki af tafil retard og heimatilbúna kylfu, sem lögreglumenn fundu við leit í íbúðinni.

Telst háttsemi þessi varða við 2. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Sunnudaginn 4. september 2022 ekið bifreiðinni [...]sviptur ökurétti, óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1300 ng/ml, kókaín 120 ng/ml, metamfetamín 335 ng/ml, alprazólam 5,8 ng/ml, brómazepam 53 ng/ml, díazepam 125 ng/ml, klónazepam 28 ng/ml og nordíazepam 400 ng/ml) um Sæbraut við Kirkjusand í Reykjavík, þar sem lögregla stöðvaði aksturinn og fyrir að hafa notað farsíma án handfrjáls búnaðar við aksturinn.

Telst háttsemi þessi varða við 1., sbr. 2. mgr. 48 gr., 1., sbr. 2. mgr. 50. gr., 1. mgr. 57. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

3. Miðvikudaginn 7. desember 2022 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 1700 ng/ml, kókaín 35 ng/ml, alprazólam 12 ng/ml, brómazepam 56 ng/ml, díazepam 460 ng/ml, klónazepam 4,7 ng/ml, nordíazepam 350 ng/ml og temazepam 31 ng/ml) um Laugarnesveg í Reykjavík, þar sem lögregla hafði afskipti af ákærða á bifreiðastæði.

Telst háttsemi þessi varða við 1., sbr. 2. mgr. 48 gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Föstudaginn 9. september 2022, á heimili sínu að [...]haft í vörslum sínum í sölu-og dreifingarskyni 64,57 gaf amfetamíni, 15 ml af amfetamínvökva, 49,68 gaf kókaíni, 0,98 gaf MDMA, 53 stykki af elvanse, 10 stykki af rivotril, 34 stykki af broman og 79 stykki af valium, sem lögreglumenn fundu við leit í íbúðinni.

Telst háttsemi þessi varða við 2. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Krafist er upptöku á framangreindum 135,03 gaf amfetamíni, 15 ml af amfetamínvökva, 115,13 gaf kókaíni, 1,49 gaf MDMA, 17 stykki af Oxy Contin, 75 stykki af elvanse, 17 stykki af rivotril, 6 stykki af tafil retard, 34 stykki af broman og 79 stykki af valium sem hald var lagt á í lið 1 og 4, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Einnig er krafist upptöku á grammavog (munanúmer 583364), sem hald var lagt á í lið 4, samkvæmt 7. mgr. 5. gr. laga nr. 65/1974, en munurinn var notaður eða ætlaður til ólögmætrar meðferðar haldlagðra efna. Jafnframt er krafist upptöku á tveimur farsímum (munanúmer 567292 og 583366), sem lagt var hald á í lið 1 og 4, með vísan til 7. mgr. 5. gr. sömu laga, en farsímarnir voru notaðir við sölu fíkniefna. Þá er krafist upptöku á kr. 924.500 (munanúmer 567284, 583362 og 583363), sem hald var lagt á í lið 1 og 4, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna. Þá er einnig krafist upptöku á heimatilbúinni kylfu (munanúmer 567288) sem hald var lagt á í lið 1, samkvæmt 1. mgr. 37. gr. laga nr. 16/1998.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 18. apríl 2023, á ákærði nokkurn sakaferil að baki sem nær allt aftur til ársins 2002. Þau brot ákærða sem þýðingu hafa við ákvörðun refsingar í málinu, samkvæmt sakavottorði, eru í fyrsta lagi tvær lögreglustjórasáttir sem ákærði gekkst undir hinn [...] 2016, annars vegar fyrir að aka undir áhrifum ávana- og fíkniefna og fíkniefnalagabrot samkvæmt 2., sbr. 5. og 6. gr. laga um ávana- og fíkniefni nr. 65/1974 og hins vegar vegna brota gegn sömu ákvæðum laga um ávana- og fíkniefni. Þá var ákærði öðru lagi dæmdur í 60 daga fangelsi með dómi Héraðsdóms Reykjavíkur hinn [...] 2017, fyrir vopnalagabrot, tilraun til þjófnaðar, fíkniefnalagabrot og fyrir að aka undir áhrifum ávana- og fíkniefna, sviptur ökurétti. Með dómi Landsréttar hinn [...] 2018 var refsing ákærða samkvæmt fyrrgreindum dómi Héraðsdóms Reykjavíkur þyngd í 6 mánaða fangelsi. Með dómi Héraðsdóms Reykjavíkur [...] 2019 var ákærða gert að sæta fangelsi í 60 daga vegna gripdeildar, umferðar- og fíkniefnalagabrota. Ákærði gekkst á ný undir greiðslu sektar með lögreglustjórasátt [...] 2021 vegna brota gegn fíkniefnalögum. Nú síðast hlaut ákærði 5 mánaða fangelsisrefsingu með dómi Héraðsdóms Reykjavíkur [...] 2022 vegna fíkniefnalagabrota. Var sá dómur hegningarauki við framangreinda lögreglustjórasátt frá [...]2021. Að öðru leyti hefur sakarferill ákærða ekki þýðingu við úrlausn máls þessa.

Viðákvörðun refsingar í máli þessu verður því lagt til grundvallar að ákærði hafi nú í fjórða sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna, en í þriðja sinn ekið sviptur ökuréttindum.

Brot ákærða samkvæmt ákæruliðum 1, 2 og 4 voru framin fyrir uppkvaðningu framangreinds dóms frá 10. október 2022. Verður ákærða því dæmdur hegningarauki vegna þeirra brota nú.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 8 mánuði.

Með vísan til sakarferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar ákærða áréttuð.

Þá er með vísan til lagaákvæða í ákæru gerð upptæk 135,03 gaf amfetamíni, 15 ml af amfetamínvökva, 115,13 gaf kókaíni, 1,49 gaf MDMA, 17 stykki af Oxy Contin, 75 stykki af elvanse, 17 stykki af rivotril, 6 stykki af tafil retard, 34 stykki af broman, 79 stykki af valium, grammavog (munanúmer 583364), tveir farsímar (munanúmer 567292 og 583366), kr. 924.500 (munanúmer 567284, 583362 og 583363) og heimatilbúin kylfa (munanúmer 567288).

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 180.792 krónur að meðtöldum virðisaukaskatti, og 474.115 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, E-kk-nf Ó-kk-nf G-kk-nf, sæti fangelsi í 8 mánuði.

Áréttuð er ævilöng svipting ökuréttar ákærða.

Ákærði sæti upptöku á 135,03 gaf amfetamíni, 15 ml af amfetamínvökva, 115,13 gaf kókaíni, 1,49 gaf MDMA, 17 stykki af Oxy Contin, 75 stykki af elvanse, 17 stykki af rivotril, 6 stykki af tafil retard, 34 stykki af broman, 79 stykki af valium, grammavog (munanúmer 583364), tveimur farsímum (munanúmer 567292 og 583366), kr. 924.500 (munanúmer 567284, 583362 og 583363) og heimatilbúinni kylfu (munanúmer 567288).

Ákærði greiði málsvarnarþóknun skipaðs verjanda síns, S-kk-ef S-kk-ef lögmanns, 180.792 krónur að meðtöldum virðisaukaskatti, og 474.115 krónur í annan sakarkostnað.

K-kvk-nf R-kvk-nf G-kvk-nf